I morges kørte 2-3 biler sammen på motorvejen i nordgående retning mellem afkørsel 34 Hobro Nord og afkørsel 33 Haverslev. Det medførte flere mindre uheld. Bilerne når ikke at bremse fordi, de ikke holder afstand. Og i alt er 5-6 biler nu involveret, oplyser vagthavende ved Hobro Politi til TV2/NORD. Det er endnu uvist hvorfor ulykken skete. Ingen personer er kommet til skade bortset fra en kvinde, som har fået en flænge i panden. Motorvejen har været spærret siden kl. 7.45 i morges. Hobro Politi forventer, at den åbner igen ved 9-tiden.

Referat:
Større trafikulykke på motorvejen nord for Hobro.